LY-Miekka luokka

**Sumerai-luokka** on Kastameren meripuolustusvoimien palveluksessa toimiva alusluokka, joka koostuu viidestä korvetti-tyypin aluksesta. Luokan alukset palvelevat Välimeren operointialueella. Kastameren meripuolustuksen lippulaiva *MSSC Sumerai* on myös Sumerai-luokan pääalus.

Luokan aluksien pääkotisatama on Lisson laivastosatama. Alukset tilattiin meripuolustusvoimien käyttöön vuonna 2010 ja ne saatiin käyttöön vuosina 2015-2017.

Sumerai-luokan korvettien suunnittelussa keskityttiin erityisesti häiveteknologian tarjoamiin mahdollisuuksiin. Niiden rungon muotoilun ja pintamateriaalina käytetyn hiilikuidun ansiosta tutkaheijastus on minimoitu. Tämä tekee aluksista viholliselle vaikeammin havaittavan. Myös aluksen lämpösäteilyn- ja melunlähteet on häivytetty. Sandwich-rakenteisen rungon sisin osa on PVC-muovia ja se on laminoituhiilikuidulla ja vinyylillä.

## Kuvaus

### Tekniset tiedot

* Uppouma: 600 t
* Pituus: 72,8 m (kokonaispituus)
* Leveys: 10,4 m
* Syväys: 2,4 m
* Nopeus: 40 solmua
* Miehistö: 28 kantahenkilökuntaa ja 16 varusmiestä

Aluksien propulsiolaitteina on kaksi vesisuihkuvetolaitetta, jotka saavat voimansa neljästä kaasuturbiinista ja kahdesta dieselmoottorista. Järjestelmän ansiosta alukset ovat erittäin ketteriä liikkeissään. Niiden toimintamatka 15 solmun nopeudella on 4260 kilometriä.

Pituudeltaan luokan alukset ovat huomattavastia pienempiä, kuin esimerkiksi Kyporian meri-itsepuolustusvoimien käyttämät VL-Hait, mutta ne ovat myös ketterämpiä ja kehittyneisyydestään huolimatta yksinkertaisia ja luotettavia.

Luokan aluksien pääaseistus on kahdeksan G5-Kopolainen meritorjuntaohjusta, joiden kantama on yli 70 kilometriä. 57 millimetrin Bätler yleistykki on ilmantorjuntakäytössä ja toimii myös pinta-aluksia vastaan. Sen tulinopeus on yli 200 laukausta minuutissa ja sen putki on ampumisen jälkeen mahdollista sulauttaa tykkitorniin tutkaheijastuksen vähentämiseksi.

### Alukset

 CMS Caveccibo
 CMS Cuccio
 CMS Gunvero
 CMS Pesoe

## Historia

### Laivaston uusimissuunnitelmien esilleotto

Kastameren meripuolustusvoimien esikunta oli jo vuonna 2000 esittänyt pääesikunnalle toivomuksensa laivaston uusimisesta. Tuolloin meripuolustusvoimien kotilaivastossa palveli kahdesta 1970-luvun korvettiluokasta muodostettu korvettilippue. Pääesikunta hyväksyi ehdotuksen lukuisten harkintojen ja valtiovarainministerin kanssa käytyjen neuvotteluiden jälkeen vuonna 2006.

### Tilaaminen

Pääesikunta järjesti vuoden kestäneen tarjouskilpailun parhaasta mahdollisesta korvettiluokasta. Luokka sai vanhimmillaan olla 1900- ja 2000-luvun vaihteessa kehitetty ja sen aluksien piti olla hieman muiden korvettiluokkien aluksia pienempiä. Kotimaalainen Vabadoksen Laivastoyhtiö PCO onnistui voittamaan tarjouskilpailun esittelemällään häiveteknologiaa hyödyntävällä suunnitelmallaan.

Lopullisen päätöksen tehnyt meripuolustusvoimien esikunta tilasi Vabadokselta kuusi korvetti-tyypin alusta, mutta koska valmistuskustannukset ylittyivät jo vuodessa, päätettiin *CMS Gibraltariksi* kaavailtu alus jättää tilaamatta. Tulevaisuudessa saatetaan ottaa käyttöön *CMS Gibraltar* -niminen korvetti, mikäli tilaukseen saadaan tarpeeksi varoja.

### Käyttöönotto ja nykyinen tila

Meripuolustusvoimat saivat luokan ensimmäisen aluksen, *CMS Sumerain* käyttöön 1. toukokuuta 2014. Seuraava alus, *CMS Caveccibo*, otettiin käyttöön puoli vuotta myöhemmin. Loput alukset saatiin käyttöön vuoteen 2017 mennessä, jonka helmikuun neljäntenä päivänä astui palvelukseen viimeinen alus *CMS Pesoe*.

Alukset suorittivat voimannäytön Tyrrhenianmerellä 10. maaliskuuta 2017. Pian sen jälkeen myös Atlantilla tehtiin voimannäytös. Sen jälkeen alukset ovat toimineet lukuisissa operaatioissa ja partiotehtävissä.

## Lähteet

1. ↑ https://fi.wikipedia.org/wiki/Visby-luokka\_(korvetti)